10 
inveniantur gradus ac formae, quibus LamaVicunnae magis 
minusve similis fit: concedendum nobis erit, ex illis, quae 
innotuerint, signis, dubitationem, utrum et Vicunna Guanaci 
varietas sit, an altera species, nondum posse dissolvi, etsi 
quidem ulterior sententia similior veri esse videatur. Aliud 
autem discrimen admoneam, quod, si observatione iterata 
confirmaretur, maioris certe dignitatis esset: Lama scilicet 
quatuor, Vicunna secundum Cuvier 17 ) quinque vertebns sa- 
cralibus utitur. 
Tandem cum disceptationem de hac rc nondum diiudica- 
tum esse existimem, haud superfluum fore credo, si mensu- 
ras, quas ex pullo Vicunnae desumsi, qui effertus in museo 
nostro zoologico asservatur, cum illis, quas Buffon dedit, 
et cum Lamae dimensionibus componam. Est hic pullus 
supra colore, ut auctorum significatione utar, rosarum sicca- 
tarumj venter, gula, interna femorum pars et margines 
auricularum albi, pedes et crura inferiore atrofusca seu 
capreoli colore, caput et facies cinerea, maculis nigricantibus 
variegata sunt. Pili quidem duplices, sed externi longiores 
sine dubio noudum satis evoluti sunt et sub ventre solum 
iam paululum dependent. Nasus brevis et omnino rectus 
est, aures vero calvitiem lateris interni ab auctoribus com- 
memoratam non demonstrant. Num igitur hocce exemplar 
Guanaco potius, an signum istud adultis tantum animalibus 
proprium? 
17) Vorlesungen iiber vergl. Anatomie. 2te Ausg. 1839. I. 
pag* 103. 
